CELEX: C2007/020/43
Language: da
Date: 2007-01-27 00:00:00
Title: Sag T-366/06: Sag anlagt den 4. december 2006 — Calebus mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/29
            
         Sag anlagt den 4. december 2006 — Calebus mod Kommissionen
   (Sag T-366/06)
   (2007/C 20/44)
   Processprog: spansk
   Parter
   
      Sagsøger: Calebus SA (Almería, Spanien) (ved abogado R. Bocanegra Sierra)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning 2006/613/EF af 19. juli 2006 om vedtagelse af listen over lokaliteter af fællesskabsbetydning i det mediterrane biogeografiske område i henhold til Rådets direktiv 92/43/EØF (meddelt under nummer K(2006) 3261) annulleres for så vidt angår opførelsen af grunden »Las Cuerdas« som en lokalitet af fællesskabsbetydning »ES6110006 Ramblas de Gergal, Tabernas y Sur de Sierra Alhamilla«, der fremgår af denne liste, og Kommissionen tilpligtes at ændre afgrænsningen af denne lokalitet af fællesskabsbetydning, således at den nævnte grund udelades.
            
         Søgsmålsgrunde og væsentligste argumenter
   Til støtte for sine påstande gør sagsøgeren gældende, at den anfægtede beslutning er:
   
               —
            
            
               i strid med Rådets direktiv 92/43/EØF af 21. maj 1992 om bevaring af naturtyper samt vilde dyr og planter (1), for så vidt som den omfatter visse områder af sagsøgerens ejendom i LIC ES6110006, der mangler de nødvendige miljøkrav, og
            
         
               —
            
            
               vilkårlig, idet områder inden for samme zone der har de krævede miljømæssige værdier — hvilket gør, at de bør betegnes som en lokalitet af fællesskabsbetydning — er udeladt.
            
         
      (1)  EFT L 206 af 22.7.1992, s. 7.